Delta 5. märtsil
Vox Clamantise kontserdi ‟Muusikaline ohver” tagamaid selgitavad Jaan-Eik Tulve ja Tõnis Kaumann, Kuulajamäng viib ERSO kontserdile; Filmikomm; Stuudios on filmi ‟1944” peaosalised; Mis on Muhvi auhind ja kuidas teha häid raadiosaateid lastele?
Kell 12:
* Täna õhtul annab Niguliste kirikus kontserti ansambel Vox Clamantis.
Esitusele tuleb Johann Sebastian Bachi suurteos ‟Muusikaline ohver”, mille on vokaalansamblile seadnud Tõnis Kaumann.
Vestleme Vox Clamantise kunstilise juhi Jaan-Eik Tulve ja Tõnis Kaumanniga.
* Filmikomm. (Tõnu Karjatse)
* Kuulajamängus läheb loosi kaks piletit reedesele ERSO kontserdile ‟Pühendus”, mida juhatab Neeme Järvi.
Kell 13:
* Stuudios on filmi ‟1944” peaosalised Kristjan Üksküla ja Kaspar Velberg.
Juttu tuleb filmi valmimisest, selle järelkajadest ja mõjust kahele noorele näitlejale.
* Eesti Lastekirjanduse Keskus kuulutas välja Muhvi auhinna laureaadid, kelleks on Vikerraadio saatesarja ‟Laste lood” toimetajad Kadri Tiisel ja Tiina Vilu.
Mis on Muhvi auhind ja kuidas teha häid raadiosaateid lastele? Sellest kõnelevad laureaadid.
Saatejuht on Miina Pärn.
Kell 14:
Kooskõla.
Tõnu Kõrvits – ‟Kreegi vihik”
Tõnu Kõrvitsa suurteos on austusavaldus suurele eesti heliloojale Cyrillus Kreegile ning see on inspireeritud Lääne-Eestist pärit vaimulikest rahvaviisidest, mida Kreek kogus.
‟Kreegi vihiku” esitavad dirigent Tõnu Kaljuste juhatusel Eesti Filharmoonia Kammerkoor ja Tallinna Kammerorkester.